Document ID: /roh_data/filtered/swiss_laws_in_ROH.jsonl.gz/258

710.100

Lescha da finanzas dal chantun Grischun (lescha da finanzas, LFC)

dals 19-10-2011 (versiun dals 01-01-2025)

Il cussegl grond dal chantun Grischun1),

sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 12 d'avrigl 20053),

concluda:

1. Disposiziuns generalas

Champ d'applicaziun

Art.  1 1 Questa lescha vala per las autoritads chantunalas e per l'administraziun, per lur instituts dependents per las dretgiras sco er per las autoritads da mediaziun. * 2 Per ils instituts chantunals autonoms da dretg public sco er per la cassa chantunala da dischoccupaziun valan las directivas davart la gestiun da las finanzas confurm al senn, nun ch'i valian disposiziuns spezialas.

3 Per las vischnancas politicas vala questa lescha, uschenavant ch'i na valan betg disposiziuns chantunalas divergentas u uschenavant che questa lescha na regla betg expressivamain causals chantunals.

4 Per las regiuns e per las corporaziuns da vischnancas sco er per las vischnancas burgaisas   vala   questa   lescha   confurm   al   senn,   nun   ch'i   valian   disposiziuns spezialas. *

Facultad finanziala ed administrativa

Art.  2 1 La   facultad   finanziala   cumpiglia   quellas   valurs   da   facultad   che   pon   vegnir alienadas senza periclitar l'adempliment d'incumbensas publicas.

1) PCG 2011/2012, 237 2) DG 110.100 3) pagina 355 * tabellas da las modificaziuns a la fin dal relasch

1

710.100

2 La   facultad   administrativa   cumpiglia   quellas   valurs   da   facultad   che   servan   ad ademplir directamain e durant in temp pli lung incumbensas publicas.

3 Sch'ina valur da facultad na vegn permanentamain betg pli duvrada per ademplir ina incumbensa publica, transporta l'executiva quella – en cumpetenza definitiva – en la facultad finanziala.

Entradas, expensas ed investiziuns

Art.  3 1 Entradas èn pajaments da terzas persunas che augmentan la facultad finanziala u che vegnan prestads per finanziar la facultad administrativa.

2 In'expensa è l'utilisaziun da facultad finanziala cun l'intent d'ademplir incumbensas publicas. * 3 Ina   investiziun   è   in   process   finanzial,   cun   il   qual   vegn   creada   ina   valur   ch'è realisabla libramain.

Expensas fixablas libramain ed expensas liadas

Art.  4 1 In'expensa vala sco fixabla libramain, sch'igl exista ina libertad d'agir relativamain gronda areguard ses import, areguard il termin da sia realisaziun u areguard autras circumstanzas essenzialas.

2 In'expensa vala sco liada, sch'ella na po betg vegnir fixada libramain.

2. Gestiun da las finanzas

Gestiun da las finanzas e budgetaziun

Art.  5 1 La gestiun da las finanzas sa drizza tenor ils princips da la legalitad, da l'equiliber da   las   finanzas,   da   la   spargnusadad,   da   l'urgenza,   da   la   rentabilitad,   dal chaschunader, da la cumpensaziun d'avantatgs, dal scumond da la destinaziun fixa da taglias principalas e da l'orientaziun als resultats.

2 La budgetaziun sa drizza tenor ils princips da l'annualitad, da la specificaziun, da la cumplettadad,   da   l'essenzialitad,   da   la   cumparegliabladad   e   da   la   preschentaziun brutta.

Equiliber da las finanzas

Art.  6 1 Il resultat dal quint economic duai esser gulivà a media vista.

2 A   media   vista   na   dastgan   las   expensas   dal   chantun   betg   s'augmentar procentualmain pli fitg che l'economia generala.

3 En   temps   da   buna   conjunctura   duain   vegnir   cuntanschids   surplis   en   il   quint economic, uschenavant che quests surplis èn necessaris per cuvrir deficits en temps finanzialmain critics.

2

710.100

Deficit da bilantscha

Art.  7 1 Sche la bilantscha preschenta in deficit, sto quel vegnir amortisà annualmain per almain 20 pertschient da la valur cudeschada restanta. Ils imports correspundents ston vegnir resguardads en il budget.

Basa legala per expensas

Art.  8 1 Mintga   expensa   premetta   ch'ella   saja   la   consequenza   directa   u   previsibla   da leschas, da concordats, da conclus dal pievel, da decisiuns giudizialas u da conclus da credit ch'èn suttamess al referendum.

Plan da finanzas

Art.  9 1 Il   plan   da   finanzas   vegn   duvrà   per   planisar   e   per   diriger   a   media   vista   las prestaziuns   e   las   finanzas.   El   sto   vegnir   repassà   annualmain   en   il   senn   d'ina planisaziun successiva.

Budget

Art.  10 1 Il budget vegn duvrà per diriger a curta vista las prestaziuns e las finanzas. El sto vegnir approvà fin ils 31 da december da l'onn precedent.

2 Sch'i n'è betg avant maun in budget approvà u sch'igl è avant maun in budget approvà mo parzialmain il 1. da schaner, dastgan vegnir fatgas en ils secturs betg approvads   mo   quellas   expensas   ch'èn   indispensablas   per   in'activitad   statala ordinaria.

Quint annual

Art.  11 1 Il quint annual cuntegna ils suandants elements.

a)

b)

c)

d)

e)

2 La bilantscha, il quint economic ed il quint d'investiziun èn structurads tenor il plan dals contos dal model armonisà da contabilitad 2 (MAC2).

la bilantscha;

il quint economic;

il quint d'investiziun;

il quint da la circulaziun dals daners;

l'agiunta.

Fatschentas extraordinarias

Art.  12 1 Ils custs ed il retgav sco er las expensas e las entradas d'investiziun valan sco extraordinaris, sch'els n'èn betg stads previsibels e sch'els n'èn betg influenzabels e controllabels u sch'els n'appartegnan betg al sectur operativ.

2 Sco custs extraordinaris valan er:

a)

b)

c)

amortisaziuns supplementaras sin la facultad administrativa;

prefinanziaziuns;

la reducziun d'in deficit da bilantscha.

3

710.100

Agiunta

Art.  13 1 L'agiunta cuntegna:

a)

ils princips da rendaquint inclusiv ils princips essenzials da la bilantschaziun e da la valitaziun;

la cumprova da l'agen chapital;

la glista da las retenziuns;

la glista da las participaziuns e la glista da las garanzias sco er ina glista da las retschavidras e dals retschaviders da contribuziuns grondas;

la glista da las investiziuns;

indicaziuns supplementaras ch'èn impurtantas per giuditgar la situaziun da la facultad, da las finanzas e dal retgav, las obligaziuns e las ristgas finanzialas.

b)

c)

d)

e)

f)

2 En la glista da las participaziuns ston vegnir menziunads tut ils instituts da dretg public   che   vegnan   purtads   da   la   communitad   publica.   Plinavant   ston   vegnir menziunadas   tut   las   organisaziuns,   vi   da   las   qualas   igl   exista   ina   participaziun considerabla u las qualas pon vegnir influenzadas en moda decisiva.

3 En la glista da las garanzias ston vegnir menziunadas tut las organisaziuns, envers las qualas il maun public ha obligaziuns essenzialas.

3. Dretg da credits

Credit

Art.  14 1 In credit è l'autorisaziun da pudair surpigliar obligaziuns finanzialas per in tschert intent fin ad in tschert import.

2 Credits ston vegnir dumandads avant che surpigliar novas obligaziuns e ston vegnir fixads sin basa da valitaziuns accuratas dal basegn probabel.

3 Credits   ston   vegnir   concludids   en   furma   da   credits   d'obligaziun,   da   credits supplementars, da credits tenor budget u da credits posteriurs.

Credit d'impegn

Art.  15 1 Il credit d'impegn sto vegnir concludì sco credit d'object u sco credit general.

2 Las prestaziuns annualas sa drizzan tenor ils credits singuls.

3 Il credit d'impegn scroda, sch'el na vegn betg duvrà u sche ses intent è ademplì.

4 Il credit d'impegn po cuntegnair ina clausula concernent il stadi dals pretschs.

Credit brut e credit net

Art.  16 1 In credit d'impegn sto per regla vegnir concludì cun ina summa brutta. El po vegnir concludì cun ina summa netta, sche contribuziuns da terzas persunas e l'import da questas contribuziuns èn garantids valaivlamain u sch'el vegn permess cun resalva da tschertas prestaziuns da terzas persunas.

4

710.100

Credit supplementar

Art.  17 1 Il credit supplementar cumplettescha in credit d'impegn, sche quel na tanscha betg.

2 Sch'i   sa   mussa   avant   u   durant   la   realisaziun   d'in   project   ch'il   credit   d'impegn approvà na tanscha betg, sto vegnir dumandà senza retard in credit supplementar avant che surpigliar novas obligaziuns.

3 In credit supplementar n'è betg necessari per realisar il project permess:

a)

per expensas supplementaras betg previsiblas, sche lur intent, lur dimensiun e lur termin èn fixads tras lescha u tras ina decisiun giudiziala; u sch'igl è da far quint cun in donn en cas ch'ina expensa supplementara betg previsibla vegn suspendida fin a la permissiun dal credit.

b)

Credit tenor budget

Art.  18 1 Credits tenor budget pon vegnir concludids sco credits singuls ed – en cas d'unitads administrativas cun ina incarica da prestaziun – sco budgets globals.

2 L'executiva decida davart il diever dals credits tenor budget approvads.

3 Credits   tenor   budget   che   na   vegnan   betg   duvrads   scrodan   a   la   fin   da   l'onn   da gestiun.

Clausula da bloccada

Art.  19 1 Expensas   u   entradas   previsiblas   che   n'èn   betg   anc   approvadas   valaivlamain   il mument  ch'il  budget  vegn  concludì,  ston  vegnir  integradas  en  il  budget  cun  ina clausula da bloccada. Ellas restan bloccadas, fin che la basa giuridica è en vigur.

Credit posteriur

Art.  20 1 Il credit posteriur cumplettescha in credit tenor budget, sche quel na tanscha betg.

2 Sch'ina incumbensa duai anc vegnir ademplida durant l'onn current, ma sch'i manca in credit tenor budget u sche quel na tanscha betg, sto vegnir dumandà in credit posteriur mintgamai avant che surpigliar novas obligaziuns.

3 In credit posteriur n'è betg necessari:

a)

per expensas, da las qualas l'intent, la dimensiun ed il termin èn fixads tenor il dretg federal, tenor in conclus dal pievel, tenor ina lescha, tenor in'ordinaziun u tenor in conclus dal cussegl grond;

per expensas sin fundament d'ina decisiun giudiziala;

sch'igl è da far quint cun in donn en cas che l'expensa vegn suspendida fin a l'approvaziun dal credit;

per   spustaments   da   credits   tranter   unitads   administrativas   en   il   sectur   dals custs da persunal;

per expensas che l'executiva po concluder en atgna cumpetenza.

b)

c)

d)

e)

5

710.100

Art.  21

Liberaziun da l'obligaziun da dumandar in credit posteriur per il chantun

1 Per credits singuls dal chantun n'è in credit posteriur plinavant betg necessari:

a)

per expensas supplementaras fin a 50 000 francs u, sche quai importa dapli, fin a 2 pertschient per mintga credit singul;

per expensas supplementaras annualas fin 20 pertschient d'in credit d'impegn;

per expensas supplementaras, uschenavant ch'ellas vegnan gulivadas il medem onn da gestiun tras entradas supplementaras u tras expensas pli pitschnas che sa refereschan a la medema chaussa;

b)

c)

d) * per spustaments da credits entaifer ils credits da renovaziun da las singulas categorias da vias sco er tranter contos da contribuziuns dal medem num dal quint economic e dal quint d'investiziun;

e) * per expensas indispensablas da las autoritads giudizialas e quasi-giudizialas

che stattan en in connex direct cun la giurisdicziun.

Finanziaziuns spezialas

Art.  22 1 Finanziaziuns spezialas vegnan manadas, sche meds finanzials èn liads tras lescha a l'intent d'ademplir tschertas incumbensas publicas.

2 Ils custs ed il retgav da las finanziaziuns spezialas vegnan cudeschads en il quint economic,   las   expensas   e   las   entradas   d'investiziun   en   il   quint   d'investiziun.   Ils saldos da las finanziaziuns spezialas vegnan bilantschads.

3 Pajaments anticipads dastgan vegnir prestads mo transitoricamain a finanziaziuns spezialas, nun che la lescha disponia insatge auter.

Fundaziuns

Art.  23 1 L'executiva prenda encunter fundaziuns dependentas sco legats, testaments e fonds da terzas persunas.

2 Sche lur intent scroda u na po betg pli vegnir persequità adequatamain u sch'ina fundaziun dependenta ha mo pli paucs meds finanzials, la fusiunescha l'executiva cun auters legats u cun autras fundaziuns dependentas u la schlia.

3 Il   chantun   po   installar   ina   fundaziun   collectiva   independenta.   El   po   transferir fundaziuns   dependentas   che   han   paucs   meds   finanzials   en   questa   fundaziun collectiva.

4 Las fundaziuns dependentas vegnan manadas entaifer la bilantscha.

4. Rendaquint

Intent e standards

Art.  24 1 Il rendaquint dat in maletg da las finanzas che correspunda a la situaziun effectiva da la facultad, da las finanzas e dal retgav.

6

710.100

2 Per   instituziuns   che   survegnan   contribuziuns   da   gestiun   considerablas   po l'executiva fixar ils princips da rendaquint che vegnan renconuschids en general e che valan per ellas.

Princips

Art.  25 1 Il   rendaquint   sa   drizza   tenor   ils   princips   da   la   preschentaziun   brutta,   da   la limitaziun da periodas, da la cuntinuaziun, da l'essenzialitad, da la chapaivladad, da la fidaivladad, da la cumparegliabladad e da la cuntinuitad.

2 Tut ils dabuns e tut las obligaziuns ston vegnir registrads currentamain tenor il princip dal duair.

3 … *

Valitaziun da la facultad finanziala e dal chapital ester

Art.  26 1 La facultad finanziala vegn valitada tenor princips commerzials.

2 Investiziuns en la facultad finanziala vegnan bilantschadas per la valur da martgà.

Bains immobigliars ed edifizis vegnan valitads almain mintga 10 onns per la valur da martgà che vala il di da la bilantschaziun.

3 Transports da la facultad finanziala en la facultad administrativa vegnan fatgs per la valur da martgà.

4 Il chapital ester vegn valità per la valur nominala.

Art.  27 Valitaziun ed amortisaziun da la facultad administrativa 1 La   facultad   administrativa   vegn   bilantschada   per   ils   custs   d'acquisiziun   u   da producziun. Sch'i n'èn resultads nagins custs, vegn ella bilantschada per la valur da martgà.

2 La facultad administrativa ch'è suttamessa ad ina sminuziun da la valur, perquai ch'ella vegn utilisada, vegn amortisada ordinariamain en moda lineara per mintga categoria d'investiziun tenor la durada d'utilisaziun supponida. I sto vegnir manada ina contabilitad da la facultad investida.

3 Las contribuziuns d'investiziun e las investiziuns nettas dal chantun entaifer las finanziaziuns spezialas vegnan amortisadas a 100 pertschient.

4 Sch'ina   reducziun   permanenta   da   la   valur   che   surpassa   l'utilisaziun   ordinaria   è previsibla tar ina posiziun da la facultad administrativa, vegn rectifitgada sia valur cudeschada.

5 Transports da la facultad administrativa en la facultad finanziala vegnan fatgs per la valur cudeschada.

Amortisaziuns supplementaras per las vischnancas

Art.  28 1 Las   vischnancas   pon   duvrar   surplis   dal   retgav   en   il   quint   economic   per   far ulteriuras amortisaziuns.

7

710.100

5. Contabilitad e gestiun publica

Princips da la contabilitad

Art.  29 1 La contabilitad sa drizza tenor ils princips da la cumplettadad, da l'essenzialitad, da la correctadad, da la punctualitad e da la verifitgabladad.

Art.  30

Contabilitad dals custs e da las prestaziuns per l'administraziun chantunala

1 Ils posts da servetsch dal chantun ston manar ina contabilitad adequata dals custs e da las prestaziuns.

Sistem da controlla intern

proteger la facultad;

garantir ch'ils meds finanzials vegnian duvrads en moda cunvegnenta;

evitar u scuvrir sbagls ed irregularitads en la contabilitad; sco er garantir in rendaquint regular ed in rapport fidà.

Art.  31 1 Resguardond  la  situaziun  da  ristga   sco  er  la  relaziun  tranter  ils  custs  ed  il  niz prendan las autoritads ch'èn responsablas per las unitads administrativas las mesiras necessarias e relaschan las directivas correspundentas per:

a)

b)

c)

d)

2 Il   sistem   da   controlla   intern   cumpiglia   mesiras   regulatoricas,   organisatoricas   e tecnicas.

3 Las direcziuns da las unitads administrativas èn responsablas per introducir e per applitgar   en   moda   cunvegnenta   il   sistem   da   controlla   entaifer   lur   champ   da cumpetenza.

6. Statistica da finanzas

Attest da la statistica da finanzas

Art.  32 1 Il quint annual cuntegna in attest da la statistica da finanzas. Quest attest cumpiglia ina   cumparegliaziun   da   la   perioda   e   sto   esser   accordà   a   las   prescripziuns   da   la statistica federala da finanzas; el sto er esser cumparegliabel tranter communitads dal medem plaun e tranter communitads da differents plauns.

2 Las   vischnancas   politicas,   las   corporaziuns   regiunalas   e   las   corporaziuns   da vischnancas sco er las vischnancas burgaisas èn obligadas da furnir al chantun las datas ch'èn necessarias per ina statistica da finanzas cunvegnenta.

8

7. Cumpetenzas chantunalas

710.100

Cumpetenzas d'expensas dal cussegl grond

Art.  33 1 Senza basa giuridica po il cussegl grond:

a)

concluder expensas periodicas fin a 50 000 francs per unitad e per onn ed expensas   unicas   fin   a   100 000   francs,   sche   quellas   vegnan   duvradas   per ademplir ina incumbensa constituziunala;

concluder   expensas   en   il   rom   da   la   collavuraziun   e   da   la   coordinaziun interchantunala,   sche   almain   la   mesadad   dals   chantuns   pertutgads coopereschan;

concluder   expensas   en   il   rom   da   la   collavuraziun   e   da   la   coordinaziun internaziunala.

b)

c)

2 Expensas   liadas   vegnan   permessas   dal   cussegl   grond   sur   il   budget,   e   quai independentamain da lur dimensiun. Avant po el er concluder credits d'impegn.

3 Per la cumpetenza da permetter expensas fixablas libramain valan las disposiziuns davart   il   referendum   da   finanzas.   Sche   las   limitas   dal   referendum   facultativ   da finanzas vegnan cuntanschidas, sto vegnir inoltrada ina missiva al cussegl grond.

Cumpetenza per la facultad finanziala e per il chapital ester

Art.  34 1 La decisiun d'investir e d'alienar facultad finanziala sco er d'emprestar nov chapital ester tutga tar la cumpetenza definitiva da la regenza.

Program da la regenza e plan da finanzas

Art.  35 1 Il plan da finanzas sto vegnir fatg mintga 4 onns ensemen cun il program da la regenza.

2 Resguardond ils princips per las finanzas fixescha il cussegl grond mintga 4 onns directivas   budgetaras   per   far   ils   budgets.   En   cas   da   midadas   fundamentalas adattescha il cussegl grond las directivas budgetaras per ils onns correspundents dal plan da finanzas.

3 Ils resultats da la repassada annuala ston vegnir communitgads al cussegl grond.

Credits tenor budget e credits posteriurs

Art.  36 1 Resguardond   sias   prescripziuns   davart   ils   resultats   fixescha   il   cussegl   grond preventivs globals per ils posts da servetsch. Quests preventivs globals na cuntegna betg ils credits individuals.

2 Sco credits individuals concluda el en spezial:

a)

b)

c)

contribuziuns ad instituziuns e contribuziuns dal quint d'investiziun;

credits da rubricas d'expensas e d'entradas ordaifer ils posts da servetsch;

expensas   d'investiziun   per   construcziuns   autas   dal   chantun   e   per   la construcziun da vias;

emprests e participaziuns.

d)

9

710.100

3 Davart credits posteriurs decida da  princip la cumissiun da gestiun dal cussegl grond.   Ella   po   suttametter   dumondas   al   conclus   dal   cussegl   grond.   En   mintga sessiun   orientescha   ella   il   cussegl   grond   davart   ils   credits   posteriurs   ch'ella   ha concludì.

Art.  37

Cunvegnas da program e da prestaziun cun la confederaziun, cun ils chantuns e cun las vischnancas

1 La regenza è autorisada da far cunvegnas da program cun la confederaziun; questas cunvegnas cuntegnan incaricas da prestaziun dad 1 u da plirs onns. Per quest intent po ella prender las mesiras necessarias, far acts giuridics e surpigliar obligaziuns.

2 Sch'i basegna la cooperaziun da plirs chantuns per ademplir ina incumbensa, è la regenza   autorisada   da   far   las   cunvegnas   correspundentas   u   ils   concordats correspundents.

3 La regenza è autorisada da far cunvegnas cun las vischnancas, e quai analogamain e supplementarmain a las cunvegnas da program tenor l'alinea 1. Las contribuziuns federalas ch'ella ha survegnì per quest intent trametta ella a las vischnancas.

4 Il cussegl grond fixescha en atgna cumpetenza ils credits per ils custs dal chantun en   il   rom   da   cunvegnas   da   program   cun   la   confederaziun   sco   er   ils   credits   per cunvegnas cumplementaras cun las vischnancas.

Meds finanzials da la lottaria naziunala

Art.  38 1 Da   la   part   chantunala   annuala   vi   dal   gudogn   net   da   la   lottaria   naziunala interchantunala vegnan attribuids 30 pertschient a la finanziaziun speziala "sport".

Davart il diever dals meds finanzials da la finanziaziun speziala "sport" decida la regenza definitivamain. * 2 70   pertschient   da   la   part   chantunala   annuala   van   en   la   finanziaziun   speziala "lottaria naziunala". En cas da basegn stat la part chantunala mintgamai almain per 30 pertschient a disposiziun per la promoziun da la cultura sco er per la protecziun da la natira e da la patria. Davart l'import da questas duas quotas sco er davart la summa restanta decida la regenza definitivamain. *

Autoritads giudizialas *

Art.  39 1 Areguard las cumpetenzas da decider davart ils credits han la Dretgira superiura e la Dretgira da giustia il medem status sco la Regenza. * 2 … * 3 Uschenavant che quai è necessari per il sectur da la giustia, po la Dretgira superiura relaschar disposiziuns finanzialas divergentas tras ordinaziuns, suenter avair tadlà il Departament da finanzas e vischnancas sco er la Controlla da finanzas. *

Art.  39a * …

10

710.100

8. Contribuziuns chantunalas

Furma giuridica per conceder contribuziuns

Art.  40 1 Uschenavant che la lescha na fixescha betg las retschavidras ed ils retschaviders sco er l'import da las contribuziuns, vegnan las contribuziuns da princip concedidas tras in conclus u tras ina disposiziun da l'instanza cumpetenta.

2 Sche quai è cunvegnent, pon las contribuziuns er vegnir concedidas tras in contract da dretg public e vegnir cumbinadas cun ina incarica da prestaziun. Tals contracts ston cuntegnair ina clausula da desditga u avair ina durada limitada. *

Reducziuns linearas da contribuziuns

Art.  41 1 Sco mesira supplementara per sanar las finanzas chantunalas po il cussegl grond concluder tras in'ordinaziun da reducir las tariffas da contribuziun ch'èn fixadas en relaschs chantunals, e quai durant maximalmain 3 onns per maximalmain fin 20 pertschient.

2 El designescha las contribuziuns ch'èn pertutgadas da la reducziun e fixescha la dimensiun da la reducziun.

Princips da concepziun

Art.  42 1 Las tariffas per contribuziuns chantunalas ston vegnir tegnidas flexiblas entaifer ina tscherta dimensiun.

2 Sch'igl exista in spazi giuridic:

a)

ston   la   capacitad   finanziala   e   l'agen   interess   da   las   retschavidras   e   dals retschaviders da las contribuziuns vegnir resguardads adequatamain, cur che las contribuziuns vegnan calculadas;

ston vegnir garantidas atgnas prestaziuns suffizientas da las retschavidras e dals retschaviders da las contribuziuns;

ston  las  garanzias  da  survegnir  contribuziuns  u  las  incaricas  da  prestaziun vegnir limitadas areguard il temp.

b)

c)

Custs imputabels e pauschalisaziun

Art.  43 1 Imputabels èn mo custs ch'èn absolutamain necessaris per ademplir adequatamain ed economicamain las incumbensas.

2 Il   chantun   po   pajar   contribuziuns   sin   fundament   da   custs   normads.   Ils   custs normads ston sche pussaivel vegnir fixads ordavant.

3 Empè da pajar contribuziuns als custs imputabels resultads po il  chantun pajar contribuziuns pauschalas che s'orienteschan a la prestaziun che sto vegnir furnida, uschenavant ch'i sa mussa che questa furma è pli efficazia e pli economica.

4 Per   instituziuns   che   survegnan   contribuziuns   chantunalas   d'ina   dimensiun considerabla, las qualas dependan da las expensas u dal deficit, valan – areguard il svilup dals custs – criteris analogs a quels da l'administraziun chantunala.

11

710.100

Pretensiuns e cundiziuns

Art.  44 1 Las contribuziuns ston correspunder a l'intent u a l'incarica da prestaziun e ston vegnir impundidas observond las pretensiuns e las cundiziuns.

2 Il chantun po:

a)

cumbinar contribuziuns cun cundiziuns e las far dependentas da l'observanza da termins;

far dependentas las contribuziuns d'in dretg da cogestiun commensurà sco er da prestaziuns da las retschavidras e dals retschaviders da las contribuziuns e da terzas persunas;

pretender   pled   e   fatg   da   las   retschavidras   e   dals   retschaviders   da   las contribuziuns   davart   il   diever   dals   meds   finanzials,   davart   l'applicaziun spargnusa ed economica e davart l'effect cuntanschì.

b)

c)

3 Tgi che dumonda differentas contribuziuns per il medem project, sto communitgar quai a las instanzas cumpetentas.

Scadenza dal dretg da survegnir contribuziuns

Art.  45 1 Il dretg da survegnir contribuziuns scada, sch'il cumenzament da las lavurs u da la construcziun   u   sche   l'empustaziun   ha   lieu   avant   la   garanzia   da   survegnir contribuziuns u avant la permissiun tenor ils alineas 2 e 3 ubain sch'i vegnan fatgas durant la realisaziun midadas essenzialas cun u senza consequenzas per ils custs, senza   che   questas   midadas   sajan   vegnidas   approvadas   ordavant   da   l'instanza cumpetenta.

2 L'instanza ch'è cumpetenta per conceder las contribuziuns po excepziunalmain dar liber anticipadamain las lavurs da construcziun, sche quai è previs en in relasch giuridic. Questa permissiun na dat nagin dretg da survegnir contribuziuns.

3 Sch'ina   acquisiziun   cumpensatorica   betg   previsibla   sto   vegnir   fatga immediatamain,   po   il   post   da   servetsch   cumpetent   permetter   in'empustaziun   cun resalva da la garanzia da survegnir contribuziuns.

Reducziun e restituziun

Art.  46 1 En   cas   d'in   adempliment   u   d'in   adempliment   manglus   da   las   pretensiuns   e cundiziuns  ston  las  contribuziuns  vegnir  scursanidas  adequatamain  u  pretendidas enavos.

2 Contribuziuns ch'èn vegnidas retratgas senza dretg u ch'èn vegnidas utilisadas per in auter intent u che n'èn betg vegnidas duvradas ston vegnir restituidas cun tschains.

3 La restituziun po vegnir fatga valair entaifer 1 onn dapi la constataziun. Il dretg da pretender   la   restituziun   surannescha   20   onns   suenter   il   pajament   da   las contribuziuns. Resalvads restan termins legals da surannaziun pli lungs.

12

710.100

Garanzia e pajament

Art.  47 1 Contribuziuns   dastgan   vegnir   garantidas   mo,   per   quant   che   lur   amortisaziun   è garantida en il rom dal preventiv e dal plan da finanzas. En quest connex ston vegnir resguardadas l'urgenza e l'impurtanza dals projects. * 2 … * 3 La regenza fixescha l'import minimal da la contribuziun per retschavidra u per retschavider e per sectur e fixescha las ulteriuras modalitads d'execuziun.

Controlling da las contribuziuns

Art.  48 1 La regenza procura per in controlling adequat da las contribuziuns. Il cussegl grond sto vegnir orientà regularmain davart ils resultats.

9. Disposiziuns finalas e transitoricas

Aboliziun dal dretg vertent

Art.  49 1 Cun l'entrada en vigur da questa lescha vegn abolida la lescha davart las finanzas e davart la surveglianza da las finanzas dal chantun Grischun dals 30 d'avust 2007.

Art.  50

Midada dal dretg vertent4)

Midada dal dretg vertent per adattar noziuns

Art.  51 1 Las   leschas   che   ston   vegnir   adattadas   a   las   novas   noziuns   dal   MAC2   vegnan midadas en l'agiunta5).

2 Ordinaziuns dal cussegl grond che na correspundan betg a las prescripziuns da l'artitgel   32   alinea   1   da   la   constituziun   chantunala   pon   vegnir   adattadas   tras   il cussegl grond, uschenavant che quai è necessari per ch'ellas correspundian a las noziuns dal MAC2.

Transferiment da posiziuns da la bilantscha

Art.  52 1 Ils transferiments da valurs da la facultad finanziala en la facultad administrativa, ch'èn necessaris suenter che questa lescha è entrada en vigur, vegnan fatgs sur la bilantscha senza ulteriura procedura da permissiun d'expensas. Resalvà resta per il chantun l'artitgel 16 cifra 4 da la constituziun chantunala.

4) Las midadas dal dretg vertent na vegnan betg inditgadas.

5) L'agiunta n'è betg cuntegnida en il DG, vesair FUC 2011, p. 3662 ss.

13

710.100

Nova valitaziun da la bilantscha

Art.  53 1 Il mument che questa lescha entra en vigur vegnan valitadas da nov la facultad finanziala, las retenziuns, las posiziuns transitoricas e la facultad administrativa dal chantun, cun excepziun da las contribuziuns d'investiziun e da las vias.

2 Gudogns   da   revalitaziun   or   da   la   facultad   finanziala   ed   administrativa   sco   er gudogns e perditas or da la nova valitaziun da las retenziuns e da las posiziuns transitoricas vegnan attribuids u indebitads directamain a l'agen chapital.

3 Las vischnancas na fan betg ina nova valitaziun da la facultad administrativa.

Incumbensa dal princip da la limitaziun da taglia

Art.  53a * 1 La   dissoluziun   da   la   cudeschaziun   transitorica   activa   pervia   dal   princip   da   la limitaziun da taglia vegn messa a quint directamain a l'agen chapital durant l'onn da l'entrada en vigur da la revisiun parziala da l'artitgel 25 alinea 3.

Dissoluziun da retenziuns da contribuziuns

Art.  53b * 1 La   dissoluziun   da   las   retenziuns   fatgas   pervia   da   garanzias   da   survegnir contribuziuns   vegn   messa   a   quint   directamain   a   l'agen   chapital   il   mument   da l'entrada en vigur da la revisiun parziala da l'artitgel 47 alinea 1.

Termin transitoric per las vischnancas

Art.  54 1 A las vischnancas vegn concedì in termin transitoric fin ils 31 da december 2017 per adattar lur finanzas a questa lescha. Fin a questa adattaziun resta valaivla la lescha davart las finanzas e davart la surveglianza da las finanzas en la versiun dals 30 d'avust 2007.

2 Il transferiment da posiziuns da la bilantscha e la nova valitaziun da la bilantscha han mintgamai lieu il mument da l'adattaziun.

3 La regenza po prolungar il termin transitoric per 1 onn en il rom d'in project da fusiun current.

Termin transitoric per il chantun

Art.  55 1 Il quint annual che curra il mument da l'entrada en vigur da questa lescha vegn serrà tenor la lescha davart las finanzas e davart la surveglianza da las finanzas dals 30 d'avust 2007.

Referendum ed entrada en vigur

Art.  56 1 Questa lescha è suttamessa al referendum facultativ6).

2 La regenza fixescha il termin da l'entrada en vigur da questa lescha7).

6)

Il termin da referendum è scadì ils 25 da schaner 2012. Entaifer quest termin n'èn vegnids inoltrads nagins referendums.

7) Messa en vigur cun CR dals 25 da settember 2012 per il 1. da schaner 2006 cun excepziun

da l'artitgel 50; l'art. 50 vegn mess en vigur per il 1. da schaner 2013.

14

710.100

Tabella da las modificaziuns - tenor conclus

Conclus 19-10-2011 04-12-2012 04-12-2012 13-01-2015 15-12-2015 15-12-2015 15-12-2015 15-12-2015 15-12-2015 15-12-2015 15-12-2015 15-12-2015 02-02-2016 02-02-2016 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-12-2012 01-01-2013 01-01-2013 01-01-2016 01-01-2016 01-01-2016 31-12-2015 01-01-2016 01-01-2016 01-01-2016 31-12-2015 01-01-2016 01-01-2017 01-01-2017 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 38 al. 1 Art. 38 al. 2 Art. 1 al. 4 Art. 3 al. 2 Art. 21 al. 1, d)

Art. 25 al. 3 Art. 40 al. 2 Art. 47 al. 1 Art. 47 al. 2 Art. 53a Art. 53b Art. 1 al. 1 Art. 39a Art. 21 al. 1, d)

Art. 21 al. 1, e)

Art. 39 Art. 39 al. 1 Art. 39 al. 2 Art. 39 al. 3 Art. 39a

Modificaziun emprima versiun midada midada midada midada midada aboliziun midada midada aboliziun integraziun integraziun midada integraziun midada integraziun midada dal titel midada aboliziun midada aboliziun

Publicaziun en la CUL - - - 2015-005 2015-049 2015-049 2015-049 2015-049 2015-049 2015-049 2015-049 2015-049 2016-001 2016-001 2023-008 2023-008 2023-008 2023-008 2023-008 2023-008 2023-008

15

710.100

Tabella da las modificaziuns - tenor element

Element relasch Art. 1 al. 1 Art. 1 al. 4 Art. 3 al. 2 Art. 21 al. 1, d)

Art. 21 al. 1, d)

Art. 21 al. 1, e)

Art. 25 al. 3 Art. 38 al. 1 Art. 38 al. 2 Art. 39 Art. 39 al. 1 Art. 39 al. 2 Art. 39 al. 3 Art. 39a Art. 39a Art. 40 al. 2 Art. 47 al. 1 Art. 47 al. 2 Art. 53a Art. 53b

Conclus 19-10-2011 02-02-2016 13-01-2015 15-12-2015 15-12-2015 14-06-2022 14-06-2022 15-12-2015 04-12-2012 04-12-2012 14-06-2022 14-06-2022 14-06-2022 14-06-2022 02-02-2016 14-06-2022 15-12-2015 15-12-2015 15-12-2015 15-12-2015 15-12-2015

Entrada en vigur 01-12-2012 01-01-2017 01-01-2016 01-01-2016 01-01-2016 01-01-2025 01-01-2025 31-12-2015 01-01-2013 01-01-2013 01-01-2025 01-01-2025 01-01-2025 01-01-2025 01-01-2017 01-01-2025 01-01-2016 01-01-2016 01-01-2016 31-12-2015 01-01-2016

Modificaziun emprima versiun midada midada midada midada midada integraziun aboliziun midada midada midada dal titel midada aboliziun midada integraziun aboliziun midada midada aboliziun integraziun integraziun

Publicaziun en la CUL - 2016-001 2015-005 2015-049 2015-049 2023-008 2023-008 2015-049 - - 2023-008 2023-008 2023-008 2023-008 2016-001 2023-008 2015-049 2015-049 2015-049 2015-049 2015-049

16